АКЦИЈА ПРИКУПЉАЊА АМБАЛАЖНОГ ПЕСТИЦИДНОГ ОТПАДА: ЏАКОВИ ЗА ОДЛАГАЊЕ ДОСТУПНИ У СВИМ МЕСНИМ ЗАЈЕДНИЦАМА

У оквиру акције прикупљања амбалажног пестицидног отпада који настаје током пољопривредне производње, Град Сомбор, у сарадњи са Пољопривредном стручном службом Сомбор, започео је дистрибуцију џакова по свим месним заједницама на територији града Сомбора, који су намењени за прикупљање пластичне амбалаже.

Тим поводом, обавештавамо пољопривредне произвођаче да наменске џакове могу преузети у својим месним заједницама, како би у њих одвајали амбалажни отпад од пестицида које ће користити током предстојећих радова.

Употребљену амбалажу пре одлагања у наменске џакове потребно је правилно испрати, а о тачном датуму и месту достављања истих, пољопривредни произвођачи ће бити благовремено обавештени.